Publication: Magyar Közlöny
Issue: MK-2000-86 (Year: 2000, Number: 86)
Era: 1990-2004
Section: a 21/2000. (VIII. 18.) HM rendelethez
Paragraph Index: 120

5. rész: Újraindítás Az újraindítás esetére meg kell határozni, hogy mi tekinthető műszaki oknak (Mvt. 87. § 10. pont), illetve melyek azok a karbantartási feladatok, amelyek nem azonosak az Mvt.-ben megjelölt teljes szétszereléssel együttjáró javítási folyamattal. Indokolt utalni arra, hogy milyen eltérő, egyszerűsítő szabályokat kell a normál üzembe helyezéshez képest megvalósítani az újraindítás során. Olyan szervezeteknél kell elkészíteni, amelyeknél belátható időn belül számítani lehet létesítési, üzembe helyezési eljárásra. VIII. Időszakos biztonsági felülvizsgálat Ez a fejezet meghatározza — az eszközök körét, — az eljárási rendet (az elvégzésre jogosultak, a vizsgálat módja és dokumentálása). A veszélyes létesítmények és berendezések nyilvántartása alapján az eszközcsoportokat és a vizsgálattípusok gyakoriságát kell tételesen előírni, a vizsgálat módja és dokumentálása az arra feljogosított döntésétől és a rájuk vonatkozó konkrét szakmai előírásoktól függ. Meg kell határozni a minősítő iratok őrzéséért és a vizsgálatok nyilvántartásáért felelősök körét. A állományilletékes parancsnok — a veszélyes technológiák, munkaeszközök időszakos biztonsági felülvizsgálatára vonatkozó — kötelezettségéről, az Mvt. 23. § (1) bekezdés és a MüM rendelet 3. § rendelkezése határozza meg. IX. Munkavédelmi ellenőrzés A fejezet tartalmazza — az ellenőrzések fajtáit (folyamatba épített rendszeres, célellenőrzések, rendkívüli ellenőrzések, alkoholszondás vizsgálat, kábító hatású szerek általi befolyásoltság ellenőrzése), — vezetői szintű ellenőrzések rendjét (szemle), — az ellenőrzések lefolytatásának szabályait (személyi kör, dokumentálás, intézkedés, végrehajtás ellenőrzése). Elő kell írni, hogy kik jogosultak és kötelesek az ellenőrzések lefolytatására, valamint milyen időszakonként kerül sor az ellenőrzésekre, illetve fel kell sorolni az általános és rendszeres ellenőrzési feladatokat [pl. Mvt. 60. §

Source: https://magyarkozlony.hu/hivatalos-lapok/54e7222c6b70944ebd6e9f1522aefb65fb642941/dokumentumok/7a30db96c0003464ab1090f0250ea9cc246c8285/letoltes